વર્ષ 2012માં વિનીત બાજપેયીને એક વધુ મોટી સફળતા મળી હતી. વિશ્વના ડિજિટલ વર્લ્ડના પ્રતિષ્ઠિત નામ ‘ટીબીડબલ્યુ ગ્રૂપ’ (જે ફોર્ચ્યુન 500 ઓમિનીકોમ ગ્રૂપનો ભાગ છે)એ મેગનોન ગ્રૂપનું હસ્તાંતરણ કરી લીધું. હસ્તાંતરણ બાદ પણ વિનીત મેગનોનના ગ્રૂપ-સીઈઓ બન્યા રહ્યા. આટલું જ નહીં માર્ચ 2014માં ‘ટીબીડબલ્યુ’એ વિનીતને તેમના વિશાળ અનુભવ અને કુશળ નેતૃત્વ ક્ષમતાને જોતાં ટીબીડબલ્યુ ઈન્ડિયા ગ્રૂપના મુખ્ય કાર્યપાલક અધિકારી (સીઈઓ) નિયુક્ત કરી દીધા હતા. તેઓ આ પદ પર નવેમ્બર 2015 સુધી રહ્યા. હવે વિનીત મેગનોન ગ્રૂપના ‘ચેરમેન’ની જવાબદારી સંભાળી રહ્યા છે.